স্টাফ রিপোর্টার ॥ চুনারুঘাটে হামলা ও সংঘর্ষের পৃথক ঘটনায় ২ জন নিহত হয়েছে। আহত হয়েছে ২০ জন। চন্দ্রপুর বস্তিতে জমি নিয়ে চাচাতো ভাইদের সাথে বিরোধের জের ধরে রফিক মিয়া (৩০) খুন হয়েছে। এ সময় সংঘর্ষে ২০ জন আহত হয়েছে। এ ঘটনায় পুলিশ ৪ জনকে আটক করেছে। অপর দিকে দুবাউড়া গ্রামে চাচাতো ভাইদের হামলায় নজরুল ইসলাম (২৫) নিহত হয়েছে। স্থানীয় সূত্রে জানা গেছে- চুনারুঘাট উপজেলার চান্দপুর বস্তি গ্রামের রফিক মিয়ার সঙ্গে জমি নিয়ে তারই চাচাতো ভাই লুৎফুর রহমান, ইব্রাহীম মিয়া, বাতিন মিয়া ও ইলিয়াস মিয়ার বিরোধ চলে আসছিল। তাদের বিরোধ মিমাংসার জন্য গতকাল শনিবার সকাল ১০টায় সালিশ বৈঠক হওয়ার কথা ছিল। সালিশ বসার আগেই সকাল ৮টার দিকে লুৎফুর রহমান, ইব্রাহীম মিয়া, বাতিন ...